কলকাতা থেকে গ্রেফতার মালদার কুখ্যাত দুষ্কৃতী বকুল শেখ। পূর্ব যাদবপুর থানা এলাকায় গা ঢাকা দিয়ে ছিল সে। কলকাতা পুলিসের সাহায্যে বকুলকে ধরে ফেলল মালদা পুলিসের বিশেষ দল। নওদা-যদুপুর গ্রাম পঞ্চায়েতের প্রাক্তন তৃণমূল প্রধান বকুলের ১৪ বছরের এক কিশোর খুনে প্রধান অভিযুক্ত।
 ওয়েব ডেস্ক: কলকাতা থেকে গ্রেফতার মালদার কুখ্যাত দুষ্কৃতী বকুল শেখ। পূর্ব যাদবপুর থানা এলাকায় গা ঢাকা দিয়ে ছিল সে। কলকাতা পুলিসের সাহায্যে বকুলকে ধরে ফেলল মালদা পুলিসের বিশেষ দল। নওদা-যদুপুর গ্রাম পঞ্চায়েতের প্রাক্তন তৃণমূল প্রধান বকুলের ১৪ বছরের এক কিশোর খুনে প্রধান অভিযুক্ত। কুড়িটিরও বেশি খুন, অপহরণ এবং বেআইনি অস্ত্র রাখার অভিযোগ রয়েছে বকুলের বিরুদ্ধে। রয়েছে ৮টি গ্রেফতারি পরোয়ানা। বকুল এবং তার বিরুদ্ধে জাকির গোষ্ঠীর লড়াই, খুলে আম গুলি বোমার লড়াইয়ে বারবার রক্তাক্ত হয়েছে কালিয়াচকের নওদা যদুপুর। ধৃত বকুল শেখকে ট্রানজিট রিমান্ডে মালদা নিয়ে যাওয়া হবে।